stanford-oval/wikipedia huggingface dataset:
קוד המטפחת
הערות שוליים

↑  Andrews, Vincent (2010). The Leatherboy Handbook. The Nazca Plains Corp. ISBN 978-1-61098-046-3.
↑  Stryker, Susan; Van Buskirk, Jim (1996). Gay by the Bay: A History of Queer Culture in the San Francisco Bay Area. San Francisco: Chronicle Books. p. 18. ISBN 0-8118-1187-5.
↑  Fischer, Hal (1977). Gay Semiotics ♂. San Francisco: NFS Press. ISBN 0-917986-03-2. אורכב מ-המקור ב-2019-10-18. נבדק ב-2019-10-16. In San Francisco, the signs began appearing around 1971. The Trading Post, a department store specializing in erotic merchandise, began promoting handkerchiefs in the store and printing cards with their meanings. The red and blue handkerchiefs and their significance were already in existence, and meanings were assigned to other colors as well.
↑  Jones, Jordy (2017). The Mayor of Folsom Street, The Auto/Biography of "Daddy Alan" Selby aka Mr. S. Fair Page Media LLC. pp. 61–62. ISBN 978-0-9989098-0-6.
↑  Townsend, Larry (1983). The Leatherman's Handbook II. New York: Modernismo Publications. p. 26. ISBN 0-89237-010-6.
| --- | --- |
בקרת זהויות :  NLI: 987007292747905171  LCCN: sh00003702
קארהנג'

| --- | --- |

 מידע כללי
 פַּסל:  ג'ים ריינדרז
 תאריך יצירה:  1987 
 טכניקה וחומרים:  צבע, מתכת, מכונית 
 נתונים על היצירה
 מיקום:  High Plains
 קואורדינטות:  42°08′32″N 102°51′29″W﻿ / ﻿42.142248°N 102.857955°W﻿ / 42.142248; -102.857955
  (למפת נברסקה מוגדלת) לינקולן אומהה גרנד איילנד קירני נורת' פלאט נורפוק דקוטה הדרומית איווה מי. קנזס קולורדו ו י ו מ י נ ג קארהנג'(למפת נברסקה רגילה) לינקולן אומהה גרנד איילנד קירני נורת' פלאט נורפוק דקוטה הדרומית איווה מי. קנזס קולורדו ו י ו מ י נ ג קארהנג'
 
קַארְהֶנְג' (באנגלית: Carhenge) הוא מיצג אמנותי אמריקאי, המדמה העתק מודרני של סטונהנג', המונומנט הפרהיסטורי השוכן באנגליה. שמו של המֵיצָג הוא פרפרזה על השם Stonehenge: את המילה "סטון" (אבן), מחליפה המילה "קאר" (רכב).
סטונהנג' הוא מחשובי האתרים הארכאולוגיים הפרהיסטוריים בעולם, ומוכר כאתר מורשת עולמית על ידי אונסק"ו.
קארהנג' ממוקם ליד העיר אֶלַיַאנְס שבמדינת נברסקה, ארצות הברית, באזור הערבות הגבוהות. בניגוד לאתר הארכאולוגי המקורי, מיצג זה אינו בנוי מקבוצת אבנים גדולות העומדות זו לצד זו, אלא ממכוניות אמריקאיות עתיקות, המכוסות בתרסיס בצבע אפור. שלדי המכונות הועמדו באופן הדומה בגודלן ובצורתן לאתר המקורי.
היצירה נבנתה על ידי ג'ים ריינדרז, ונחנכה בשנת 1987, בנקודת היפוך הקיצית, 21 ביוני. נקודת ההיפוך בקיץ, ביום הארוך בשנה, שאחריו מתחילים הימים להתקצר, מהווה מוקד משיכה לאתר המקורי סטונהנג', על ידי קבוצות המאמינות באמונות פגניות ונאו-פגניות שונות.
בשנת 2006 נבנה במקום מרכז מבקרים לשירות המבקרים באתר.
מבנה היצירה

קארהנג' מורכבת מ-38 מכוניות המסודרות במעגל בקוטר 29 מטר (95 רגל). חלק מהמכוניות הוצבו כשהן זקופות, והחלק האחורי שלהן ותא המטען מוחזקים על ידי בורות בעומק 1.5 מטר. הקשתות מעל המכוניות נוצרו על ידי ריתוך מכוניות אחרות אליהן.
המיזם מייצג את השוני, ויש האומרים - את ההידרדרות, שחלו בתרבות האנושית, אשר לפני 2,500 שנה בנתה אתר קדום ומרשים שאופן בנייתו מהווה עד היום תעלומה, ואילו כיום נסמכת על שלדי מכוניות כסמל לתרבות פופולרית.
קארהנג' מאוזכר לעיתים קרובות בתרבות הפופולרית, בין השאר הוא הוצג מספר פעמים בסרטים, הוזכר במוזיקה הפופולרית, וכן בתוכניות טלוויזיה ובפרסומות.
צלק העמוני

צֶלֶק העמוני מופיע בשתי רשימות גיבורי דוד, לקראת סוף הרשימה שבספר שמואל ובאמצע הרשימה שבספר דברי הימים.
משמעות הכינוי: "העמוני"

התלמוד הבבלי מביא את שמו להוכחה שדוד המלך לא הקפיד שיהיו בין ראשי חייליו דווקא ישראליים מיוחסים מבטן ומלידה, שהרי צלק היה מבני עמון או אולי גר עמוני. אכן, התלמוד מציע שאפשר שלא היה עמוני ממש, אלא שבא מארץ בני עמון.
שאלת ייחוסו של צלק משותפת לעוד דמויות בספר שמואל הנקראות על שמות עמים אחרים, כמו: אוריה החיתי, איתי הגיתי, יתר הישמעאלי ועוד. מלבד הכתוב בתלמוד, היה מי שהסביר שאותם לוחמים היו מופקדים על אותם עמים ולכן נקראו על שמם, לפי זה, צלק היה מופקד על בני עמון במלכות דוד. אפשרות נוספת שאלו כינויים סמליים שניתנו לאותם אנשים בעקבות אירועים יוצאי דופן שהיו קשורים בהם.
אין מניעה על פי התורה שבני עמון יתגיירו, אך אין באפשרותם לשאת נשים ישראליות מלידה.
יש מי שהציע שצלק כלל אינו קשור לבני עמון, ו"עמוני" משמעו שהיה מכפר עמונה שליד עפרה המקראית.
נושא כלי יואב

הפסוק בשתי הרשימות מביא לצד צלק גם את נחרי הבארותי נושא כליו של יואב בן צרויה. אכן, בספר שמואל יש קרי וכתיב בפסוק: "צֶלֶק הָעַמֹּנִי נַחְרַי הַבְּאֵרֹתִי (כתיב: נשאי) נֹשֵׂא כְּלֵי יוֹאָב בֶּן צְרֻיָה". לפי הכתיב, לא רק נחרי היה נושא כליו של יואב שר הצבא, אלא גם צלק, ומכאן שהיה מקורב מאוד לאיש הבכיר ביותר בצבא.
בספר שמואל מסופר שיואב הרג את אבשלום באמצעות עשרה מנושאי כליו, ולכן אין להתפלא שמוזכרים כאן יותר מנושא כלים אחד, אך אפשר ללמוד מכאן שלא כל נושאי הכלים היו באותו מעמד, ושני אלו שבפסוק היו נכבדים גם בפני עצמם. מכל מקום, ייתכן שצלק העמוני היה מאותם עשרה נושאי כלים שהשתתפו בהריגת אבשלום וסיום מרדו.
ראו גם

גיבורי דוד
יואב בן צרויה
אבשלום
הערות שוליים

↑  ספר שמואל ב', פרק כ"ג, פסוק ל"ז.
↑  ספר דברי הימים א', פרק י"א, פסוק ל"ט.
↑  מסכת קידושין ע"ו, ב'.
↑  ראה מגוון דעות בשאלה זו: רד"ק, שמואל ב' י"א, ג'; שו"ת רבי אברהם בן הרמב"ם, סימן כ"ה; שו"ת התשב"ץ חלק ג', סימן צ"ו; שו"ת שאילת יעב"ץ חלק א', סימן ל"ב; שו"ת ציץ אליעזר חלק כ"א, סימן כ"ו.
↑  כך מובא בפירוש המיוחס לתלמיד רס"ג לספר דברי הימים א' י"א, ל"ט.
↑  הרד"ק העלה את שתי האפשרויות והאברבנאל הכריע לפי הכתיב.
↑  ספר שמואל ב', פרק י"ח, פסוק ט"ו.
צבא דרום וייטנאם

| --- | --- |
 מדינה:  דרום וייטנאם דרום וייטנאם
 תקופת הפעילות:  1955–1975 (כ־20 שנה) 
 
דגל צבא דרום וייטנאם
צבא דרום וייטנאם (South Vietnamese Army - SVA ,Army of the Republic of Viet Nam - AVRA) היה צבאה של רפובליקת וייטנאם, שהתקיימה משנת 1955 עד לנפילת סייגון ב-1975. מוערך כי הצבא סבל כ-1.4 מיליון אבדות (הרוגים ופצועים) במהלך מלחמת וייטנאם.
לאחר נפילת העיר סייגון לכוחות הצבא הצפון וייטנאמי הפולש, ARVN פורק. מספר קצינים בכירים ממנו ברחו מהמדינה לארצות הברית או מקומות אחרים. אלפי קצינים נשלחו לאחר המלחמה למחנות "חינוך מחדש" על ידי הממשלה הקומוניסטית של
המדינה הווייטנאמית המאוחדת החדשה, הרפובליקה הסוציאליסטית של וייטנאם.
הצבא הווייטנאמי הלאומי 1949–1955

ב-8 במרץ 1949, לאחר הסכמי אליס, הוכרה מדינת וייטנאם רשמית על ידי צרפת כמדינה עצמאית הנשלטת על ידי הקיסר באו דאי. אז נוצר הצבא הלאומי. הוא לחם יחד עם כוחות חיל המשלוח הצרפתי של האיחוד הצרפתי נגד כוחות הגרילה הקומוניסטיים, הוייט מין שהונהגו על ידי הו צ'י מין. הצבא הלאומי לחם במגוון רחב של קרבות הכוללים גם את מבצע אטלס, קרב נא סאן וקרב דיין ביין פו.
בסיוע הצרפתים הפך הצבא הלאומי לצבא מודרני במהירות. הוא כלל כוחות חיל רגלים, ארטילריה, קשר, שריון, צי, חיל אוויר וכוחות ומוטסים ואקדמיה צבאית. עד 1953 היו החיילים והקצינים כולם וייטנאמים. הקצינים הוכשרו במוסדות צרפתיים שונים.
לאחר הסכמי ז'נבה ב-1954 חדלה הודו-סין הצרפתית מלהתקיים ועד 1956 נסוגו חיילי האיחוד הצרפתי ומלאוס, וייטנאם וקמבודיה.
קארו דוז

קארו דיינה דוז לבית בליימייר (באנגלית: Caro Dana Dawes;‏ 6 בינואר 1865 – 3 באוקטובר 1957) הייתה אשתו של סגן הנשיא צ'ארלס דוז, ולפיכך הגברת השנייה של ארצות הברית בין השנים 1925 עד 1929, בתקופת נשיאותו של קלווין קולידג'. היא גם הייתה פילנתרופית, ועבדה עם ארגוני אומנה ואימוץ באילינוי.
ביוגרפיה

דוז נולדה בשם קארו בלימייר בסינסינטי, אוהיו ב-6 בינואר 1865.
קארו בליימייר נישאה לצ'ארלס דוז ב-24 בינואר 1889. נולדו להם שני ילדים ביולוגיים ב-1890 וב-1892 והם אימצו שניים נוספים ב-1912 וב-1914. לאחר מותו של בנם רופוס ב-1912, בני הזוג דוז נסוגו מחיי החברה ובמקום זאת הקדישו חלק ניכר ממרצם לעבודת צדקה.
במהלך מלחמת העולם הראשונה, דוז הייתה מעורב במאמצים לספק בגדים לרגימנט ה-17 של חיל ההנדסה, מה שהוביל עיתון אחד להתייחס אליה כ"אם הרגימנט".
בשנת 1907, דוז נבחרה לסגנית נשיא מועצת המנהלים של בית וסיוע חברתי לילדי אילינוי (ICAHS), רשת של בתי אומנה לילדים באילינוי. בשנת 1909 הפכה לעוזרת גזבר הארגון, תפקיד בו כיהנה במשך עשרים שנה. ב-1915, דוז ייסדה את "עריסה אוונסטון", שתיאמה אימוץ של ילדים יתומים.
בבחירות לנשיאות 1924 רץ בעלה לצד קלווין קולידג', ומונה לסגן נשיא ארצות הברית, מה שהפך אותה לגברת השנייה של ארצות הברית, תפקיד בו כיהנה עד 1929. בזמן ששימשה כגברת השנייה, דוז אכזבה חלק מהאליטה החברתית של וושינגטון הבירה מכיוון שהיא דחתה הזמנות חברתיות רבות. על פי דיווח משנת 1928 ב-"Morning Free Press", אף על פי כן, נצפה כי "ההתנהגות שלה הייתה מתוקה ועדינה, שיחתה תרבותית, וכבודה בלתי ניתן לפגיעה".
דוז מתה באוונסטון, אילינוי ב-3 באוקטובר 1957, בגיל 92. היא נקברה עם בעלה בבית הקברות רוזהייל.
הערות שוליים

1 2  "Caro Dawes – Evanston Women's History Project" (באנגלית אמריקאית). נבדק ב-2024-03-04.
↑  "The religion of Charles G. Dawes, U.S. Vice-President". www.adherents.com. אורכב מהמקור ב-15 בפברואר 2006. נבדק ב-20 מרץ 2020. {{cite web}}:  (עזרה)תחזוקה - ציטוט: unfit URL (link)
1 2 3  "A Tribute to Caro Blymyer Dawes – Evanston Women's History Project" (באנגלית אמריקאית). 2013-05-29. נבדק ב-2024-03-04.
| --- | --- |
בקרת זהויות :  BnF: cb177408440 (data)  LCCN: n00077989  VIAF: 33232201   WorldCat (עם VIAF): 33232201
צלצל החומות

| צלצל החומות |
| --- | --- |
 צלצל החומות בגרם מדרגות חיצוני בירושלים
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: צינוראים
משפחה:: לחכיים
סוג:: צלצל
מין:: צלצל החומות
תת־מין:: Cymbalaria muralis subsp. muralis
שם מדעי
 Cymbalaria muralis ‏גייטנר ומאייר ושרביוס, 1800
תחום תפוצה

צִלְצֵל הַחוֹמוֹת (שם מדעי: Cymbalaria muralis) צמח עשבוני רב-שנתי או בן שיח (בן חלוף), זר, ים-תיכוני, נדיר מאוד ממשפחת הלחכיים (בעבר שויך למשפחת הלועניתיים ואף לסוג פשתנית). מין זה גדל בר ופליט תרבות או משמש כצמח נוי במקומות מועטים בישראל ונחשב לאקראי בירושלים ומשום מה הוא לא התפשט לגליל העליון. מין זה אופייני לסדקי סלעים במחשופים של סלעים קשים, חומות וקירות אנכיים, בגרמי מדרגות חיצוניים ובין רעפי חרס של מבני אבן ישנים. מאפייניה העיקריים: הפרח דו-שפתני, הכותרת בצבע תכלת-סגול עם פסים כהים באונות השפה העליונה של הכותרת ושני כתמים צהובים בלוע הפרח. הפטוטרת ארוכה, העלה בעל 5 אונות ראשיות ובסיסו מפורץ וממנו העורקים מסועפים ככף יד ומגיעים לנקודה החדה של כל אונה.
בית גידול ותפוצה

לצלצל החומות שני תת-מינים. טיפוס התפוצה שלו הוא ים-תיכוני, אירו-סיבירי. מקורו של התת-מין בישראל הוא דרום ההרים האלפים ותפוצתו הטבעית משתרעת בארצות: אוסטריה, צרפת, איטליה, שווייץ ויוגוסלביה. תת-מין זה פרץ וחדר ליבשת אמריקה, לדרום אפריקה ולצפון אירופה, לטורקיה ולישראל. ייתכן וצלצל החומות הוא מין גר בישראל שהיה ידוע עד שנות החמישים של המאה השנייה רק בירושלים ועתה מתפשט במשלות ובגינות לחות ומוצלות אחרות באזור.
צלצל החומות גדל בעיקר בבתי גידול טבעיים מחשופים של סלעים קשים, אך גם בקרבת האדם ובתי גידול מופרים.
תנאי גידול כצמח נוי

צלצל החומות כצמח נוי הוא צמח חצי צל וצל מלא, עמיד בקרה, רגיש ליובש ומליחות. יכול לגדול בכל אזורי ישראל, ובקרקעות שונות עם עדיפות לקרקע פורייה ומנוקזת היטב, אבל סובל מאוד מעקת חום או יובש עד לכמישה מלאה וזקוק להקיה תכופה. הריבוי באמצעות זרעים וחלוקה.
מאפיינים

צמחים עשבוניים רב-שנתיים או בני שיח, קירחים, זוחלים ושרועים, גובהם 10 עד 80 ס"מ ובעלי יכולות טיפוס באמצעות התארכות והשתרגות הגבעולים.
הגבעולים דקים, גליליים וארוכים, פשוטים או מסתעפים, זוחלים או שרועים, משתרגים ומשתרשים מתוך מפרקיהם.
הלוואים נעדרים, הפטוטרות ארוכות יותר מהטרפים.
העלים מסורגים ופשוטים, מתארם עגול, רוחב העלים שווה לאורכם, בסיסם מפורץ, בעלי 5 אונות לעיתים רחוקות 7 אונות. האונה המרכזית היא הגדולה ביותר. האונות, ששפתם תמימה, מעוגלות, קודקודיהם חדים או מסתיימים בפתאומיות בנקודה חדה; העורקים מסועפים ככף יד ומגיעים לנקודה החדה של כל אונה.
עוקצי הפרחים ארוכים פי 5 או יותר מהגביע. הם זקופים לפני ההפריה, והם מתעקלים כלפי מטה אחרי ההפריה ומחדירים את השחלה לתוך שקעים מוצלים וחשוכים בין אבנים שבהן הזרעים מבשילים.
הפרחים קטנים, ערוכים אחד אחד בחיק העלים, דו-מיניים ובלתי נכונים, דו-שפתניים ואורכם כ-8 מ"מ. צבעם לילך-כחול ובלועם שני כתמים צהובים. הפרחים בעלי נטייה לפנות לכיוון השמש (chasmophytes).
הגביע זעיר, משתייר, אורכו 2 מ"מ ומחולק עמוקות לחמש אונות סרגליות עד דמויות אזמל כמעט שוות.
הכותרת דו-שפתנית, מאוחת עלים, אורכה 6 עד 8 מ"מ. צינור הכותרת מסתיים בדורבן קצר ומעוקל מעט, שאורכו 2.5 מ"מ ועמדתו מקבילה לעוקץ הפרח. הדורבן מכיל צוף. הדורבן הוא חלק נבוב דמוי צינור או שקיק הבולט מתוך מהבסיס עטיף הפרח. החלק הנבוב נוצר על פי רוב על ידי התארכותם של עלי העטיף והוא משמש בית קיבול לצוף.
צינור הכותרת בעל קווים כהים מקבילים, האוגן דו-שפתני, בעל שפתיים מהודקות זה לזה, הלוע חסום בגבנון שבולט מן השפה התחתונה, שטח הלוע מכוסה שערות.
השפה העליונה בעלת שתי אונות ברורות סגולות חיוורות. במרכזן קווים ישרים ומקבילים בצבע סגול כהה, הנמשך מצינור הכותרת. מיקום הקווים בדיוק מעל שני כתמי צבע צהוב בגבנון השפה התחתונה.
השפה התחתונה מורכבת מ-3 עלים שווים בגודלם ומאוחים בחלקם התחתון.
אבקנים 4, קבועים על הכותרת לסירוגין עם אונות הכותרת ומתחלקים לשני הזוגות שאינם שווים באורכם ואינם בולטים מהכותרת. בכל צד של עמוד השחלה אבקן ארוך ואבקן קצר, והמאבקים האנכיים שלהם מהודקים אליו.
השחלה עילית, עמוד שחלה אחד בגובה האבקנים הארוכים, הצלקת מעוגלת ובעלת שתי מגורות.
הפרי הוא הלקט כדורי קירח, ארוך בהרבה מהגביע המשתייר, וקוטרו כ-5 מ"מ. ההלקט עם 2 מגורות שוות ועם שייר של עמוד השחלה. ההלקט נפתח בראשו ב-6 שיניים.
הזרעים מאורכים, מחוספסים בגסות בצורה בלתי אחידה עם גולה.
תמונות

בתחתית צינור הכותרת מצוי הדורבן
עלים עם 5 אונות
עלים ופרחים באדנית בירושלים
תקריב הפרח של צלצל החומות
מראה כללי
הערות שוליים

1 2  Cymbalaria muralis subsp. muralis, POWO plants of the World Online. Published on the Internet
1 2  צלצל החומות, באתר צמחיית ישראל וסביבתה
1 2 3 4 5 6 7  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 393-396
↑  צלצל החומות – צמח בר מקומי או גר שהתאזרח בארץ?, באתר כלנית כתב-עת לצמחי ישראל, ‏2015
↑  ערגה אלוני, צלצל החומות, באתר צמח השדה
1 2  Naomi Feinbrun-Dothan, Flora Palaestina – Part Three, Jerusalem: The Israel Academy of Sciences and Humanities, 1978, עמ' 182-183
1 2 3  נעמי פינברון-דותן, אבינעם  דנין, המגדיר לצמחי בר בארץ ישראל, ירושלים: כנה, 1998, עמ' 601

פרח דו-שפתני עם גבנון בלועו
צ'ארלס ונדרווארט

| --- | --- |
אין תמונה חופשית
 לידה:  9 בספטמבר 2000 (בן 24) טורונטו, קנדה 
 מדינה:  קנדה 
 פרופיל ב-IMDb
 
צ'ארלס ונדרווארט (באנגלית: Charles Vandervaart; נולד ב-9 בספטמבר 2000) הוא שחקן קנדי.
ביוגרפיה

צ'ארלס וונדרווארט נולד ב-9 בספטמבר 2000 בטורונטו, אונטריו, קנדה.
קריירה

ונדרווארט עשה את הופעת הבכורה שלו במשחק, ללא קרדיט על משחקו, בשנת 2010 בסרט הטלוויזיה "פטרישיה קורנוול - בסיכון". באותה שנה הוא כיכב בסרט טלוויזיה נוסף, "קאמפ רוק 2: הג'אם האחרון".
הוא כיכב בסדרות טלוויזיה רבות, בהן "ממלכה" ו"אבודים בחלל". הוא שיחק בתפקידים ראשיים במיני-סדרה "Murdoch Mysteries", ובקומדיית המצבים "The Stanley Dynamic".
הוא שיחק בכמה סרטי קולנוע. בין היתר שיחק בסרט "יום אחרי יום" בשנת 2018 ו"הכישוף: הדור הבא" בשנת 2020.
בשנת 2022 לוהק ונדרווארט לתפקיד בסרט "Growing up Gorman".
חיים אישיים

הוא גם ספורטאי העוסק בענפי ספורט רבים, כולל הוקי, טיפוס, כדורסל, כדורגל, שחייה, קיאקים, שייט, ריצה קרוס קאנטרי וטריאתלון.
הוא מנגן בפסנתר מאז שהיה בן 5. הוא החל לנגן בגיטרה בתיכון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | יום אחרי יום | סטיב |  |
| 2020 | הכישוף: הדור הבא | ג'ייקוב |  |
| TBA | Growing up Gorman |  |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2010 | At Risk | ג'סי הובר הצעיר | סרט טלוויזיה של Lifetime |
| 2010 | קאמפ רוק 2: הג'אם האחרון | רוקר ג'ייג | סרט טלוויזיה של ערוץ דיסני |
| 2012 | Bomb Girls | אחיה של קייט | פרק: "Jumping Tracks" |
| 2012 | The L.A. Complex | קונור הצעיר | פרק: "Other Side of the Door" |
| 2013 | אחים וחיות אחרות | חאבייר | דיבוב; פרק: Gila Monster Under My House |
| 2013 | המלך בבר - ההרפתקה של באדו | קוף מזמר | דיבוב; פרק: "Monkey Idol" |
| 2013–2022 | Murdoch Mysteries | ג'ון ברקנרייד | 23 פרקים |
| 2015–2017 | The Stanley Dynamic | לורנס "לארי" סטנלי | תפקיד ראשי (2 עונות), 52 פרקים |
| 2015 | ממלכה | בן אצילים | פרק: "Burn" |
| 2017 | Private Eyes | ג'וש רימר | פרק: "The Frame Job" |
| 2018 | מפרץ ההרפתקאות | סיד | דיבוב; 3 פרקים |
| 2018–2022 | הולי הובי | רובי הובי | תפקיד ראשי (5 עונות); 50 פרקים |
| 2020 | משפחת אוקטובר | פרד הצעיר | 7 פרקים |
| 2021 | אבודים בחלל | ליאם טופלד | 6 פרקים |
| 2023 | זרה | וויליאם רנסום | 6 פרקים |
הערות שוליים

↑  Molli Mitchell, Who Is Charles Vandervaart? All You Need to Know About New 'Outlander' Star, Newsweek, ‏6 במאי 2022
צ'יטה (כדורגל)

מועדון הכדורגל צ'יטה (ברוסית: Футбольный клуб Чита) הוא מועדון כדורגל מקצועני מהעיר צ'יטה שבדרום סיביר המתמודד בליגת הכדורגל המקצוענית של רוסיה.
היסטוריה

מועדון הכדורגל הראשון בצ'יטה הוקם בתקופת האימפריה הרוסית, עם הקמת מועדון ״טריומף״, בשנים 1911–1912.
בתקופת ברית המועצות, ייצג את העיר מועדון לוקומוטיב צ'יטה שהוקם ב-1974 והעפיל לליגה המקצוענית לראשונה בעונת 1984.
בהמשך המועדון התמודד בטורניר הליגה הרוסית השנייה בכדורגל, בו זכה כמה פעמים וגם העפיל לשמינית גמר הגביע הרוסי בכדורגל (בעונות 1996/97, 2005/06).
בשנת 2006 הקבוצה שינתה שמה למועדון הכדורגל צ'יטה והתמודדה בליגה הרוסית השנייה.
בעונת 2016/2017 סיימה ראשונה במחוז והייתה אמורה להעפיל לליגת הכדורגל הלאומית של רוסיה, אך מנהלי הקבוצה סירבו והיא נותרה בליגה השנייה.
בשנת 2022 הקבוצה פורקה, אך הוקמה מחדש שנה לאחר מכן.
אחד מכוכבי הקבוצה היה אלכסנדר בודיאלוב, שהופיע ב־617 משחקים במדי הקבוצה במשך 21 עונות.
אצטדיון הקבוצה

הקבוצה מארחת את משחקיה באצטדיון לוקומוטיב בעיר צ'יטה, הממוקם בשדרות הגנרל בליק 33 בעיר ובעל תכולה של 10,200 איש. המגרש נחנך ב-2 באוגוסט 1975.
גלריה

לוגו הקבוצה בשנים 2005 - 2014
לוגו הקבוצה בשנים 2014 - 2018
תארים

זכייה: 1991, 2008, 2016/17
שמינית גמר: 1996/97, 2005/06
צ'יטה מארחת את אירטיש אומסק באצטדיון במסגרת משחק הליגה השנייה, ב-20 ביוני 2011.
צבא דרום סודאן

| --- | --- |

 מדינה:  דרום סודאן דרום סודאן
 תקופת הפעילות:  1983–הווה (כ־41 שנים) 
 שם קצר:  SPLA 
 
Type 96 - טנק מערכה שבשימוש צבא דרום סודאן
צבא דרום סודאן או כוחות ההגנה העממיים של דרום סודאן (South Sudan People's Defense Forces) הוא כוח ההגנה הלאומי של דרום סודאן, שהוקם ב-2011 כיורש הצבא השחרור העממי הסודאני (SPLA), שהיה הזרוע המזוינת של התנועה לשחרור דרום סודאן והפך לצבא סדיר. הרמטכ"ל הוא ג'יימס הוט כאשר טור דנג מאוויין (Tor Deng Mawin), מכהן כשר ההגנה הדרום סודאני. זהו הצבא הצעיר ביותר בעולם.
על פי אנליסטים צבאיים, הצבא סובל מ"היעדר אסטרטגיה עקבית, חרף הצלחה בפיתוח ויישום תורות לחימה עבור הצבא החדש", המסתמך על סיוע של מומחים צבאיים זרים. הצבא מנסה לגייס מימון לצורך חימוש עתידי, והאתגר העיקרי הוא לכידות בקרב הקבוצות הלוחמות השונות במדינה, שהשתתפו במלחמת האזרחים הסודאנית השנייה.
פיקוד ומבנה

בשנת 2020 המבנה הארגוני של הצבא הדרום סודאני כלל (לפחות על הנייר) 11 אוגדות שאחת הוגדרה כ-"אוגדה ממוכנת" הכולל חטיבת כוחות מיוחדים ושריון, נוסף לחיל האוויר קטן המבוסס על מסוקי תובלה הנושאים בעיקר חימוש קל. ציוד צבא היבשה כלל בין היתר: כמאה טנקים, ארטילריה קנית של עד 30 תומ"תים וכחצי מכך בארטילריה הרקטית. כמו כן לרשותו גם מרגמות, רכבים משויינים ונשק קל אחר שרובו מיושן ומתוצרת הגוש המזרחי.[דרוש מקור]
בנוסף לצבא יש מספר יחידות עורפיות כפופות ישירות לפיקוד בין היתר ניתן לציין את: יחידת המטכ"ל יחידת ההכשרה והמחקר, יחידת הלוגיסטיקה והאחזקה ויחידת הפיקוד המבצעים.
מפקדי הצבא הדרום סודאני הם:
המפקד העליון, סאלווה קיר מאיארדיט
סגן המפקד העליון, פאולינו מאטיפּ נהיאל (Paulino Matip Nhial)
השר הממונה על הצבא, נהיאל דנג נהיאל (Nhial Deng Nhial)
הרמטכ"ל, ג'יימס הוט
הערות שוליים

↑  Richard Rands, In Need of Review: SPLA Transformation in 2006–10 and Beyond, HSBA-Small Arms Survey, Working Paper 23, November 2010, p.6-7
↑  2024 South Sudan Military Strength, www.globalfirepower.com (באנגלית אמריקאית)
| --- | --- |
בקרת זהויות :  NLI: 987007576098205171  LCCN: no96062680  VIAF: 141730454   WorldCat (עם VIAF): 141730454 
מסוקי תקיפה של דרום סודאן, ינואר 2011
מפת הפריסה של כלל האוגדות במדינה
קווין ליווינגסטון

| --- | --- |

 לידה:  24 במאי 1973 (בן 51) סנט לואיס שבארצות הברית ארצות הברית
 תחום:  כביש
 התמחות:  מטפס
 קבוצות עבר:  מוטורולה (1995-1996) קופידיס (1997-1998) רשות הדואר האמריקאית (1999-2000) דויטשה טלקום (2001-2002)
 www.kevinlivingston.com
קווין ליווינגסטון (באנגלית: Kevin Livingston; נולד ב-24 במאי 1973 בסנט לואיס) הוא רוכב אופניים אמריקאי מקצועני לשעבר.
הוא החל את דרכו ברכיבה מקצוענית בקבוצת מוטורולה ב-1995, ולאחר שנתיים עבר לקבוצת קופידיס. ב-1999 עבר לקבוצת רשות הדואר האמריקאית. ליווינגסטון הצטיין כמטפס וכפועל חזק ונאמן, והיה אחד מהעוזרים הראשיים של לאנס ארמסטרונג בשני ניצחונותיו הראשונים בטור דה פראנס, בשנים 1999 ו-2000 (ניצחונות שנפסלו מאוחר יותר בשל שימוש בחומרים אסורים). לאחר מכן עבר ליווינגסטון לקבוצת דויטשה טלקום, ושימש כעוזרו של יאן אולריך, יריבו הגדול של ארמסטרונג.
הוא פרש מרכיבה בשנת 2002, ומתגורר באוסטין שבטקסס. בחקירת הרשות האמריקנית למלחמה בסמים בספורט אודות לאנס ארמסטרונג וקבוצת רשות הדואר האמריקאית, שממצאיה פורסמו ב-2012, נמצא כי חבריו לקבוצה: טיילר המילטון, ג'ורג' הינקאפי וכריסטיאן ואנדה ולדה העידו כי יחד עם רוב רוכבי הקבוצה, גם ליווינגסטון נטל חומרים אסורים. ב-2014 הופיע שמו של ליווינגסטון ברשימה שפרסם הסנאט של צרפת שכללה רוכבים שנמצאו חיוביים לבדיקת סמים בבדיקות שנלקחו בטור דה פראנס ב-1998 ונבדקו מחדש (לאחר שפותחה בדיקה שמסוגלת לגלות את החומר האסור EPO) ב-2004.
הערות שוליים

↑  French Senate releases positive EPO cases from 1998 Tour de France באתר cyclingnews.com, ‏24 ביולי 2014
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
צ'יטה (מחוז)

מחוז צ'יטה (ברוסית: Читинская область) היה אחד ממחוזות רוסיה. מחוז צ'יטה שכן בסיביר וגבל בסין ובמונגוליה. המחוז נוסד בשנת 1937 ובוטל ב-1 במרץ 2008 תוך הקמת חבל זבאיקלסקי. מחוז צ'יטה כלל 28 נפות ומחוז אוטונומי אחד - מחוז אוטונומי אגיני בוריאטי.
היסטוריה של המחוז

רוסים גילו מכרות כסף ובנו ערים ראשונות שפרחו החל המאה ה-19. העיר המרכזית במחוז עד מחצית המאה ה-19 הייתה נרצ'ינסק לאחר צ'יטה.
לאחר מהפכת אוקטובר ארגן ההטמאן גריגורי סמיונוב מרד נגד הבולשביקים בתחנת הרכבת ברזובקה. לאחר שלא זכה לתמיכה עזב את עבר הבאיקל (זבאיקליה) למנצ'וריה על מנת להתארגן מחדש. ב-26 באוגוסט 1918 הצליח סמיונוב לכבוש את מחוז צ'יטה מידי הבולשביקים בסיוע חיל המשלוח הצ'כי. ב-9 במאי 1919 הכריז על עצמו סמיון כהטמאן של הקוזאקים הזבאיקליים בעיר צ'יטה. הוא לא שלח את חייליו לעזרת האדמירל קולצ'אק ואף ניסה ליצור קשרים טובים עם הקומוניסטים.
ב-4 בינואר 1920 קיבל מאדמירל קולצ'אק את התואר "מושל האזורים הרחוקים של האימפריה הרוסית", אך לא הצליח להתמודד עם הפרטיזנים הקומוניסטיים במחוזו שערכו 3 מבצעים גדולים בתקופה בין אפריל לנובמבר 1920 כדי לכבוש את צ'יטה. בסוף אוקטובר 1920 נאלץ סמיונוב לסגת מצ'יטה. באפריל 1920 הקימו הקומוניסטים את רפובליקת המזרח הרחוק וצ'יטה הפכה לבירתה. בנובמבר 1922 הרפובליקה הוכנסה לתוך ברית המועצות. בשנת 1937 הוקם מחוז צ'יטה.
חלוקה אדמיניסטרטיבית

המחוז מחולק ל-28 נפות. החלוקה הנוכחית קיימת משנת 1977 כאשר נוסדה נפת קרסנוקמנסק. כל ראש נפה נבחר בבחירות כלליות. ירידה באוכלוסייה ומחלות אונקולוגיות מאפיינות את כל הנפות.
| מחוז צ'יטה | נפות של מחוז צ'יטה | היישוב המרכזי בנפה |
| --- | --- | --- |
| 1 | חילוקסקי | חילוק |
| 2 | טונגוקוצ'נסקיי (נפה) | ורח-אוסוגלי |
| 3 | קלרסקי | נוביה צ'רה |
| 4 | טונגירו-אולקמינסקיי | טופיק |
| 5 | מוגוצ'נסקי (נפה) | מוגוצ'ה |
| 6 | נרצ'נסקו-זאבודסקי (נפה) | נרצ'נסקי זאבוד |
| 7 | קלגנסקי (נפה) | קלגה |
| 8 | פריארגונסקי (נפה) | פריארגונסק |
| 9 | קרסנוסקמנסקי (נפה) | קרסנוסקמנסק |
| 10 | זבאיקלסקי (נפה) | זבאיקלסק |
| 11 | בורזינסקי (נפה) | בורזיה |
| 12 |  אלכסנדרבו-זאבודסקי (נפה) | אלכסנדרובסקי זאבוד |
| 13 | גזימורו-זאבודסקי (נפה) | גזימורובסקי זאבוד |
| 14 | סרטנסקי (נפה) | סרטנסק |
| 15 | צ'רנישבסקי (נפה) | צ'רנשבסק |
| 16 | שילקנסקי (נפה) | שילקה |
| 17 | שלופוגנסקי (נפה) | שלופוגינו |
| 18 | נרצ'ינסקי (נפה) | נרצ'ינסק |
| 19 | בלייסקיי (נפה) | בליי |
| 20 | אולובינינסקי (נפה) | אולובינינסק |
| 21 | אונונסקי (נפה) | ניז'ני צסוצ'י |
| 22 | אקשינסקי (נפה) | אקשה |
| 23 | קירינסקי (נפה) | קירה |
| 24 | קרסנוצ'יקויסקי (נפה) | קרסני צ'יקוי |
| 25 | קרימסקי (נפה) | קרימסקויה |
| 26 | אולטובסקי (נפה) | אולטי |
| 27 | פטרובסק-זבאיקלסקי (נפה) | פטרובסק-זבאיקלסקי |
| 28 | צ'יטינסקי (נפה) | צ'יטה |
יהדות עבר הבאיקל

היהודים הראשונים הגיעו יחד עם האסירים הדצמבריסטים, חלקם היו אסירים, ורבים מהם נשארו לגור בסיביר. לאחר שנת 1851, יהודים רבים הגיעו לצ'יטה. היהודים היו פעילים בחייה של העיר, ורבים מהם שימשו בתפקידים חשובים בתעשייה ובמסחר. לאחר מלחמת האזרחים ברוסיה רוב יהודים עזבו את מקומותם ועברו לסין. כיום נותרו במחוז כמה מאות יהודים שהגיעו לעיר מאוקראינה ובלארוס.
מסודות השכלה גבוהה

כמעט כל מסודות השכלה גבוהה נמצאים בצ'יטה ביניהם:
האקדמיה הממלכתית לרפואה
המכון לפילולוגיה ולתקשורת בינתרבותית
קארה מבודג'י

קארה מבודג'י (נולד ב-11 בנובמבר 1989) הוא כדורגלן סנגלי המשחק בעמדת הבלם בקבוצת אל סאיליה מליגת העל הקטרית ובנבחרת סנגל.
קריירת מועדונים

מבודג'י החל לשחק כדורגל בגיל 15 באקדמיה של דיאמבארס מהליגה הסנגלית. ב-2 בפברואר 2010 הצטרף לטרומסו הנורווגית. בשלוש עונותיו בליגה הנורווגית הוא נבחר לשחקן המצטיין של קבוצתו.
בסוף דצמבר 2012 מבודג'י עבר בעבור מיליון וארבע מאות אירו לגנק הבלגית וזכה למעמד של שחקן הרכב. בשורות גנק זכה בגביע הבלגי בעונת 2012/13. ב-7 באוגוסט 2015 אנדרלכט שילמה ארבע וחצי מיליון אירו כדי להחתים את מבודג'י עד ליוני 2019.